Jessica Biel
Jessica Biel (sündinud 3. märtsil 1982 Minnesotas Elys) on USA näitleja ja endine modell. Tema isa Jon oli ettevõtja ja ema Kimberley koduperenaine. Tal on vend Justin (sündinud 1985). Lapsepõlves kolis pere sageli, elades Texases, Connecticutis ja Illinoisis, enne kui nad lõpuks Colorado osariiki pidama jäid. Lapsena õppis ta laulmist ning mängis oma kodulinnas mitmes muusikalavastuses peaosa. 12-aastaselt kirjutas ta alla oma elu esimese lepingu talendiotsimisagentuuriga. Selle lepinguga sai ta tööd modellina ja mängis mõnes reklaamis.